CELEX: E2004P0009
Language: lt
Date: 2004-11-23 00:00:00
Title: 2004 m. lapkričio 23 d. Islandijos bankininkų ir vertybinių popierių maklerių asociacija pateikė ieškinį ELPA priežiūros institucijai, (Byla E-9/04)

17.2.2005   
            
            
               LT
            
            
               Europos Sąjungos oficialusis leidinys
            
            
               C 40/18
            
         2004 m. lapkričio 23 d. Islandijos bankininkų ir vertybinių popierių maklerių asociacija pateikė ieškinį ELPA priežiūros institucijai
   (Byla E-9/04)
   (2005/C 40/11)
   2004 m. lapkričio 23 d. Islandijos bankininkų ir vertybinių popierių maklerių asociacija, atstovaujama Dr. Hans-Jörg Niemeyer, Hengeler Mueller, avenue Cortenbergh 1118, B-1000 Brussels, ir Dr. Ralf Sauer, Hengeler Mueller, Charlottenstraße 35/36, 10117 Berlin, Germany, pateikė ieškinį ELPA priežiūros institucijai ELPA teisme.
   Ieškovas reikalauja, kad Teismas:
   
               1)
            
            
               panaikintų 2004 m. rugpjūčio 11 d. ELPA priežiūros institucijos sprendimą 213/04/COL (Icelandic Housing Financing Fund) ir
            
         
               2)
            
            
               nurodytų ELPA priežiūros institucijai sumokėti teismo išlaidas.
            
         Teisinis ir faktinis pagrindas bei teismui pateikti ieškinį pagrindžiantys paaiškinimai:
   
               —
            
            
               Ieškovas yra visus Islandijos komercinius bankus aptarnaujanti verslo asociacija, veikianti kaip kliringo bankas.
            
         
               —
            
            
               
                  Icelandic Housing Financing Fund (HFF) teikia bendrąsias paskolas asmenims gyvenamiesiems namams statyti arba įsigyti, taip pat papildomas paskolas nedideles pajamas gaunantiems asmenims.
            
         
               —
            
            
               Ieškovo teigimu, bendrųjų paskolų teikimas yra įprastinė bankų teikiama paslauga, o HFF de facto valstybinė monopolija pažeidžia laisvę teikti paslaugas, įsisteigimo teisę ir laisvą kapitalo judėjimą.
            
         
               —
            
            
               2004 m. rugpjūčio 11 d. ELPA priežiūros institucijos sprendime 213/04/COL nurodyta, kad pagal EEE susitarimo 59 straipsnio 2 dalies nuostatas HFF atitinka valstybės pagalbos taisykles.
            
         
               —
            
            
               Ieškovas teigia, kad ELPA priežiūros institucija:
               
                           —
                        
                        
                           pažeidė įsipareigojimą pradėti oficialią procedūrą;
                        
                     
                           —
                        
                        
                           padarė esminius procedūrinio reikalavimo pažeidimus, nes nepateikė pakankamai argumentų, kaip reikalaujama Priežiūros institucijos ir Teismo susitarimo (SCA) 16 straipsnyje; ir
                        
                     
                           —
                        
                        
                           neteisingai išaiškino ir pritaikė EEE susitarimo 59 straipsnio 2 dalį.